
PËR DISA NDRYSHIME NË LIGJIN NR.7933, DATË 17.5.1996 “PËR PUNËT PUBLIKE”

Në mbështetje të nenit 16 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Në ligjin nr.7933, datë 17.5.1995 “Për punët publike” bëhen këto ndryshime:
- Neni 1 ndryshohet si vijon: “Anëtarëve të familjeve në ndihmë ekonomike dhe individëve të përfshirë në skemat e pagesës së papunësisë u ofrohet pjesëmarrja në punët publike”.
- Neni 2 ndryshohet si vijon: “Punët publike, në kuptimin e këtij ligji, janë punë të përkohshme që realizohen me pjesëmarrjen e anëtarëve të familjeve përfituese të ndihmës ekonomike, si dhe të individëve të cilët trajtohen nga skemat e pagesës së papunësisë, që organizohen nga shteti për ndërtime elementesh të thjeshta të infrastrukturës, riparime, pastrime dhe mirëmbajtje objektesh të ndryshme”.
- Neni 3 ndryshohet si vijon: “Anëtarëve të familjeve përfituese të ndihmës ekonomike dhe individëve të përfshirë në skemat e pagesës së papunësisë, të cilët refuzojnë pjesëmarrjen në punët publike të ofruara, u ndërpritet ndihma ekonomike ose pagesa e papunësisë”.

Neni 2

Ky ligj hyn në fuqi menjëherë.

Shpallur me dekretin nr.1450, datë 5.4.1996 të Presidentit të Republikës së Shqipërisë, Sali Berisha


